Lapsen hampaiston kartiokeilatutkimus

Lapsellesi on varattu hampaiston kartiokeilatutkimus (CBCT /KKTT). Kartiokeilatutkimus on kuvausmenetelmä, jossa hampaistosta saadaan tavallista röntgenkuvaa tarkempia leikekuvia. Tutkimuksessa käytetään röntgensäteilyä.

Tutkimukseen valmistautuminen

Toivomme, että lapsi tulee kuvaukseen ilman pään ja kaulan alueen koruja/hiuspinnejä.

Alle kouluikäisellä lapsella on tarpeen olla saattaja mukana. Saattaja voi tarvittaessa olla lapsen tukena kuvanoton ajan kuvaushuoneessa, mutta hän ei saa olla raskaana ja hänen täytyy olla yli 18-vuotias.

Tutkimuksen suorittaminen

Röntgenhoitaja ohjaa lastasi kuvauksessa. Aluksi varmistetaan, ettei lapsella ole irtoesineitä pään ja kaulan alueella. Näitä ovat esim. korva- ja kaulakorut, kieli- ja nenäkorut tai irrotettavat oikomislaitteet.

Kuvauksessa lapsi istuu hoitajan opastamassa asennossa. Lasta ohjataan olemaan liikkumatta kuvauksen aikana. Lapsen päätä tuetaan kevyesti, jotta hän pysyy helpommin liikkumatta. Kuvan ottaminen kestää noin 20 sekuntia, jonka aikana kuvauslaite liikkuu lapsen pään lähettyvillä. Tutkimus kaikkineen kestää noin 15 minuuttia.

Tutkimuksen jälkeen huomioitavaa

Vastaukset tutkimuksesta saatte lasta hoitavalta lääkäriltä.

Yhteystiedot

Oysin hammasröntgen **17.5.2024 saakka**:

* Kajaanintie 50, Oulu. Sisäänkäynti K, sijainti K2, 2. kerros.

Oysin keskusröntgen **28.5.2024 lähtien**:

* Kajaanintie 50, Oulu. Sisäänkäynti NK, sijainti N 4, aula 1, 1. kerros,

Oysin ajanvarausasiat arkisin numerosta 040 5811728 klo 8.00–15.00.

Pohteen alueellisten röntgeneiden ajanvaraustiedot löytyvät Pohteen internet-sivuilta: [www.pohde.fi/Röntgen ja kuvantaminen](https://pohde.fi/palvelut/rontgen-ja-kuvantaminen/)